แบงก์โน้ตส์
รับน้อง
15 ส.ค. 2554

รับน้อง
ยังไม่ทันเข้าทำงาน “ธีระชัย ภูวนาถนรานุบาล” รมว.คลัง ก็โดนรับน้องซะ
เหตุเกิดจากเฟซบุ๊กของคุณธีเป็นพิษ เมื่อโพสต์ว่า ค่าแรง 300 บาท และเงินเดือน 1.5 หมื่นบาท มีผลให้เงินเฟ้อสูงเพียงปีเดียวที่ขึ้น
เท่านั้นแหละบรรดานักวิชาการเห็นแล้วถึงกับพลิกตำราดาหน้าค้านว่า ไม่จริ๊ง ไม่จริง การขึ้นค่าแรงเป็นการเพิ่มกำลังซื้อ ทำให้เงินเฟ้อขึ้นต่อเนื่องยาวหลายปีแน่...
ขณะที่บิ๊กจากสภาอุตฯ ออกมาบ่นอุบว่า คุณธีอยู่ในตลาดหุ้นมานาน จึงเหมารวมไปหมดว่าเอกชนรับไหว แต่ความเป็นจริงๆ แล้วไซร้มีบริษัทเล็กๆ น้อยๆ นอกตลาด 7080% หากขึ้นค่าแรงกำไรอันน้อยนิดหายโม้ด ไม่ขึ้นราคาสินค้าก็เจ๊งแฮ่มๆ
“คุณธี” คงต้องชี้แจงอีกยาว เพราะนโยบายแบบนี้ คนได้ก็มาก คนเสียก็เยอะ ทำก็โดนติ ถ้าไม่ทำก็โดนเฉ่งยับ...